Ċelebrazzjonijiet liturġiċi mmexxija mill-Arċisqof Charles J. Scicluna matul Mejju 2018 It‐Tlieta 1 ta' Mejju, fl‐10:30 a.m., l‐Arċisqof Charles J. Scicluna jiċċelebra Quddiesa li matulha jagħti l‐pussess lil Dun Mark Mallia Pawley bħala l‐Arċipriet il‐ġdid tal‐Parroċċa Santa Marija, Ħad‐Dingli. Fis‐6:30 p.m. Monsinjur Arċisqof jiċċelebra Quddiesa li matulha jagħti l‐pussess lil Patri Publius Mair OFM Cap. bħala l‐Kappillan il‐ġdid tal‐Parroċċa Marija Reġina, il‐Marsa. Il‐Ħamis 3 ta' Mejju, fl‐10:30 a.m., Monsinjur Arċisqof jiċċelebra Quddiesa ma' grupp ta' pazjenti u voluntiera ta' St Michael's Hospice fil‐Knisja Parrokkjali, l‐Iklin. Il‐Ġimgħa 4 ta' Mejju, fis‐6:30 p.m., Monsinjur Arċisqof jiċċelebra Quddiesa li matulha jagħti l‐pussess lil Dun Norman Zammit bħala l‐Arċipriet il‐ġdid tal‐Parroċċa Santa Marija, il‐Gudja. Il‐Sibt 5 ta' Mejju, fis‐6:30 p.m., Monsinjur Arċisqof jiċċelebra Quddiesa fil‐Knisja Parrokkjali ta' Ħal Safi fil‐bidu tal‐Viżta Pastorali f'din il‐parroċċa. Qabel il‐Quddiesa, Monsinjur Arċisqof jamministra s‐Sagrament tal‐Qrar. Il‐Ħadd 6 ta' Mejju, fl‐10:00 a.m., Monsinjur Arċisqof jamministra s‐Sagrament tal‐Qrar u jiċċelebra Quddiesa fil‐Knisja Parrokkjali ta' Ħal Safi bħala parti mill‐Viżta Pastorali f'din il‐parroċċa. It‐Tlieta 8 ta' Mejju, festa tal‐Madonna ta' Pompej, f'12:00 p.m., Monsinjur Arċisqof jitlob s‐Supplika tal‐Madonna ta' Pompej u jagħti l‐Barka Sagramentali, fil‐Knisja tal‐Ġiżwiti, il‐Belt Valletta. Fis‐6:00 p.m., Monsinjur Arċisqof imexxi pellegrinaġġ u fis‐7:00 p.m. jiċċelebra Quddiesa fil‐pjazza quddiem il‐Knisja tal‐Madonna ta' Pompej, Marsaxlokk. L‐Erbgħa 9 ta' Mejju, fid‐9:30 a.m., Monsinjur Arċisqof jiċċelebra Quddiesa fil‐Kulleġġ San Injazju, tal‐Ħandaq, fl‐okkażjoni tal‐10 anniversarju mit‐twaqqif tal‐iskola. Fis‐7:00 p.m., Monsinjur Arċisqof jiċċelebra Quddiesa fil‐festa ta' San Ġorġ Preca, fil‐Knisja Parrokkjali ta' Santa Venera. Is‐Sibt 12 ta' Mejju, fil‐5:00 p.m., Monsinjur Arċisqof jiċċelebra Quddiesa mal‐Għaqda Eks studenti Liceo (A.L.P.S.) fil‐kappella ta' Sant'Anna fil‐Wied tal‐Pwales, San Pawl il‐Baħar. Il‐Ġimgħa 18 ta' Mejju, fis‐7:00 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa Santa Marija, l‐Imġarr. Is‐Sibt 19 ta' Mejju, fl‐10:00 a.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa tal‐Immakulata Omm il‐Knisja, l‐Ibraġ. Fil‐5:30 p.m., Monsinjur Arċisqof jiċċelebra Quddiesa ta' ringrazzjament ma' Richmond Foundation f'għeluq il‐25 anniversarju mit‐twaqqif tagħhom, fil‐Konkatidral ta' San Ġwann, il‐Belt Valletta. Il‐Quddiesa ser tixxandar fuq il‐Youtube Channel tal‐Knisja f'Malta. Fis‐7:00 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti tal‐Parroċċa San Girgor il‐Kbir u l‐Parroċċa Stella Maris, fil‐Knisja Parrokkjali ta' Stella Maris, tas‐Sliema. Il‐Ħadd 20 ta' Mejju, fid‐9:00 a.m., Monsinjur Arċisqof jiċċelebra Quddiesa fis‐Solennità ta' Għid il‐Ħamsin fis‐Santwarju tal‐Madonna tal‐Karmnu, il‐Belt Valletta, li fiha jamministra s‐Sagrament tal‐Griżma tal‐Isqof lill‐adolexxenti tal‐Parroċċi tal‐Belt u l‐Parroċċa ta' Ġesù Nazzarenu, Tas‐Sliema. Fil‐5:30 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fis‐Santwarju tal‐Ħniena Divina, in‐Naxxar. Il‐Ġimgħa 25 ta' Mejju, fis‐6:30 p.m., Monsinjur Arċisqof jiċċelebra Quddiesa li matulha jagħti l‐pussess lil Dun Christopher Ellul bħala l‐Arċipriet il‐ġdid tal‐Parroċċa Marija Annunzjata, Ħal Tarxien. Is‐Sibt 26 ta' Mejju, fl‐10:00 a.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti tal‐iskola San Anton, fis‐Santwarju tal‐Ħniena Divina, in‐Naxxar. Fl‐4:00 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa San Franġisk ta' Assisi, il‐Qawra. Il‐Ħadd 27 ta' Mejju, fid‐9:30 a.m., Monsinjur Arċisqof jiċċelebra Quddiesa fil‐Knisja Parrokkjali tas‐Siġġiewi fil‐bidu tal‐Viżta Pastorali f'din il‐parroċċa. Matul il‐Quddiesa, Monsinjur Arċisqof jamministra s‐Sagrament tal‐Ewwel Tqarbina.
Ċelebrazzjonijiet liturġiċi mmexxija mill-Arċisqof Charles J. Scicluna matul Mejju 2018